open-index/open-wikipedia-markdown huggingface dataset:
MAGIC (teleskop)

**MAGIC** (**Major Atmospheric Gamma Imaging Cherenkov Telescopes**) er et system av to atmosfæriske Cherenkov-teleskoper som ligger ved Roque de los Muchachos Observatoriet på La Palma, en av Kanariøyene, ca 2200 m over havet. MAGIC skal oppdage og registrere partikkelstrømmer fra gammastråling, ved hjelp av tsjerenkovstråling, dvs., svake lysstråler med ladde partikler i partikkelstrømmene. Med en diameter på 17 meter for den reflekterende overflaten, var dette det største i verden før bygging av H.E.S.S. II.

Det første teleskopet ble bygget i 2004 og ble drevet i fem år i frittstående modus. Et annet MAGI teleskop (MAGIC-II), med en avstand på 85 m fra den første, begynte de å motta data i juli 2009. Sammen er de integrert i et stereoskopisk system.

MAGIC er følsom for kosmisk gammastråling med fotonenergi mellom 50&nbsp;GeV (senere senket til 25&nbsp;GeV) og 30&nbsp;TeV på grunn av sitt store speil. Andrebakkebaserte gammastråleteleskop vil vanligvis observere gamma energier over 200-300&nbsp;GeV. Satellittbaserte detektorer kan oppdage gamma-stråler med energi som varierer fra keV opp til flere GeV.

## Mål
Hensikten med teleskopet er å oppdage og studere primært fotoner som kommer fra:

* Forekomster av sorte hull i aktive galaktiske kjerner
* Supernova rester, på grunn av at de er interessante som kilder for kosmiske stråler.
* Andre galaktiske kilder som pulsarvindtåker eller røntgenbinære filer.
* Uidentifiserte Fermi-kilder
* Gammaglimt
* Destruksjon eller ødeleggelse av mørk materie

## Referanser


## Eksterne lenker

* Offisielle MAGIC Teleskop nettside
* MAGIC Data Center 
* Aspera Europeisk nettverk portal
* Astroparticle.org: å vite alt om astroparticle fysikk
* Astroparticle fysikk nyheter på Twitter
Jørund Vålandsmyr

**Jørund Vålandsmyr** (født 8. september 1979) er en norsk musiker. Han er vokalist og gitarist i countrybandet Country Heroes. Siden 2017 har han også vært medlem av Frank Znort Quartet. Han er også vokalist og gitarist i Roy Orbison hyllestbandet In Dreams.    

I 2019 ga han ut sitt første soloalbum, *Til dere som er lykkelige*, sammen med backingbandet Menigheten. For albumet fikk de Spellemannprisen 2019 i klassen country.

Jørund Vålandsmyr & Menigheten slapp sitt andre album, *hvite dager, mørke kvelder,* 27. november 2020 på Apollon Records.

Bandets tredje album *Mellom Eydehavn og Hedemora* ble utgitt 10. mars 2023 på TB-Hurricane Records.

## Medlemmer Jørund Vålandsmyr & menigheten
* Jørund Vålandsmyr: vokal, bass
* Jørn Raknes: gitar og vokal
* Torstein Nystrøm: synth
* Jacob Langmoen: trommer
* **Tidligere medlemmer:**
* Svein Åge Lillehamre: trommer
* Hans E. Wagner: bass
* : trommer
* Ole Øvstedal: orgel og gitar
* Silje Huleboer: kor

## Referanser


## Eksterne lenker
* 
*
Palazzo della Farnesina

**Palazzo della Farnesina** er en forvaltningsbygning i Roma som siden 1959 rommer det italienske utenriksdepartementet. Følgelig omtales departementet ofte kun som «Farnesina».

## Navnet
Navnet «Farnesina» kommer av at byggverket står på grunn som tidligere tilhørte slekten Farnese.

## Bygningen
Den nietasjes bygningen ble tegnet i 1935 av arkitektene Enrico Del Debbio, Arnaldo Foschini og V. Ballio Morpurgo og skulle være partihovedkvarteret for Partito Nazionale Fascista, det italienske fascistpartiet. Dets opprinnelige navn var *Palazzo del Littorio*.

Byggearbeidene startet like før andre verdenskrig brøt ut. Først i 1956 stod bygget ferdig. I umiddelbar nærhet ligger idrettsanlegget Foro Italico (tidligere «Foro Mussolini»), mellom Monte Mario og Tiberen.

Bygget er kledd med travertin fra Tivoli. Det følger ikke fullt ut den italienske *[[Rationalisme (Italia)|razionalismo]]* som Giuseppe Terragni utviklet, men med sin 169 meter lange, strengt parataktisk organiserte hullfasade er bygningen et godt eksempel på den fascistiske monumentalarkitekturen som også kan sees mange andre steder i Italia. Med sine over 1300 rom er Palazzo della Farnesina et av Italias største byggverk. 

## Kunstsamlingen
Det italienske utenriksdepartementet har en stor samling med italiensk kunst fra det 20. århundre og 21.&nbsp;århundre. Blant kunstnerne som er representert i samlingen er: 

* Alighiero Boetti
* Salvatore Garau
* Michelangelo Pistoletto
* Umberto Boccioni
* Fortunato Depero
* Mario Sironi
* Giorgio De Chirico
* Carlo Carrà
* Giuseppe Capogrossi
* Alberto Burri
* Carla Accardi
* Piero Dorazio
* Giacomo Balla
* Emilio Vedova
* Renato Guttuso
* Fabrizio Plessi
* Jannis Kounellis
* Sandro Chia
* Mimmo Paladino

## Referanser


## Eksterne lenker
* Det italienske utenriksnministerium 
* Bygningsbeskrivelse
Porta Aurelia

**Porta Aurelia** var en av bare tre byporter på Tiberens vestre bredd i det gamle Roma. Den stod på den sørlige utløper av høyden Gianicolo.

Porten var del av den aurelianske mur som ble bygd mellom 271 og 275 e.Kr. Via Aurelia løp ut porten, og videre nrdover helt til Pisa og derfra til  Gallia. Gaten begynte ved Forum Boarium sør for Marcellusteateret, krysset elven på Pons Aemilius, løg gjennom 14. region og forlot byen ut Porta Aurelia.

På et gammelt kart avbildes Porta Aurelia med en eneste gjennomgang, flankert av to firkantede tårn. Men om hvordan porten var, har man ingen sikker kunnskap.Foral porten ble det - likesom utenfor andre byporter - oppstilt gravmæler på begge sider av veien, og det var også underjordiske katakomber der. I en av sdisse katakomer ble den unge martyr Pankratius bisatt, og ikke lenge etter ble det over graven reist en basilika, San Pancrazio. Denne populære martyrens grav trakk store pilegrimsskarer, og slik fikk porten på 500-tallet også navnet *Porta San Pancrazio*.

Pave Urban VIII lot på 1600-tallet bygge en ny bymur i denne delen av Gianicolo. Porta Aurelia var dai en så dårlig stand at den ble nedrevet i 1644, og der bygde man den nye Porta San Pancrazio. Men heller ikke denne porten tålte årenes gang, for i 1849 ble den beskutt og ødelagt av franske styrker som kjempet mot Giuseppe Garibaldis frihetskjempere. Den port som står der nå er en rekonstruksjon fra 1854.

## Litteratur
* Filippo Coarelli: *Rom. Ein archäologischer Führer.* Herder, Freiburg (Breisgau) o.a. 1981, ISBN 3-451-17247-X, s. 25. 32.
* Samuel Ball Platner, Thomas Ashby: *A Topographical Dictionary of Ancient Rome.* Oxford University Press, London 1929, s. 404  (online).
* Lawrence Richardson Jr.: *A New Topographical Dictionary of Ancient Rome.* Johns Hopkins University Press, Baltimore MD o.a. 1992, ISBN 0-8018-4300-6, s. 300.
Antico Caffè Greco

**Antico Caffè Greco** (ofte bare kalt *Caffè Greco*) er en kafé som er blitt et historisk landemerke i Roma. Den åpnet i 1760 i Via dei Condotti nær Spansketrappen. Den er Romas eldste bar, og Italias nest eldste, etter Caffè Florian i Venezia.

## Historie
Kafeen har sitt navn etter sin greske eier, som åpnet den i 1760.

I lange tider har Caffè Greco vært et tilholdssted for forfattere, politikere, kunstnere og notabiliteter i Roma.

Skikkelser som Stendhal, Johann Wolfgang von Goethe, Edvard Grieg, Arthur Schopenhauer, Bertel Thorvaldsen, Mariano Fortuny, lord Byron, Franz Liszt, John Keats, Ibsen, H.C. Andersen, Felix Mendelssohn, Bjørnstjerne Bjørnson, Hector Berlioz, Richard Wagner, Nikolaj Gogol, Carlo Levi, María Zambrano, kardinal Gioacchino Pecci (som ble pave Leo XIII), Orson Welles, Gabriele D'Annunzio, José Casado del Alisal, Eduardo Rosales, Dióscoro Puebla, og til og med Casanova har drukket sin kaffe der.

Den tyske forfatter E.T.A. Hoffmann skildret kafeen minneverdig i tredje og syvende kapittel av *Prinzessin Brambilla*. Asmus Jacob Carstens som kom til Roma i 1792, hadde sagt fra seg sølvmedaljen han vant ved kunstakademiet i København i 1781, og det var på Caffè Greco at han 20. februar 1796 skrev det legendariske brevet der han brøt med kunstakademiet i Berlin: «Jeg tilhører ikke berlin-akademiet, men menneskeheten, som har rett til å kreve av meg det beste av mine evner.»

Den 23. oktober 2019 ble Caffè Greco truet med opphør fordi leiekontrakten utløp – enda den var beskyttet som ett av Italias *Beni Culturali*. Det italienske kulturministeriet erklærte i 1953 at kafeen var et «monument av historisk og nasjonal interesse», og den var fremdeles åpen i 2021.

## Se også
* Caffè Michelangiolo
* Babington's tea room

## Referanser


## Eksterne lenker
* 
* Willy Pocino, *[https://web.archive.org/web/20080320033455/http://www.edilazio.com/curiosita/21.html Il "Caffè" piu antico di Roma]* 
* The Coffee Locator, *[http://thecoffeelocator.com/trending/review/around-italy-in-7-historic-coffee-bars Around Italy in 7 historic coffee bars] *
Melocarvalhosia

***Melocarvalhosia*** er en slekt av biller som ligner smellere (Elateridae). 

## Utbredelse
Arten er beskrevet fra Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien kamråtevedbiller (Melasinae) Fleming, 1821
****** Stammen Dirhagini Reitter, 1911
******* Slekten ***Melocarvalhosia*** Cobos, 1957
******** *[[Melocarvalhosia balisticoides]]* Cobos, 1957
## Eksterne lenker
*
Carl Henry Fyhn

**Carl Henry Fyhn** (født 27. januar 1853 i Trondheim, død 1. oktober 1940 i Sarpsborg) var en norsk prest og politiker for Venstre.
## Liv og virke
### Bakgrunn
Fyhn tok eksamen ved Skien skole i 1870 og blei cand.theol. i 1876 med practicum året etter. I studieåra var han huslærer i Sandvika og lærervikar i Fredrikstad. Etter studiene var han noen år lærer ved han ved Aars og Voss' skole og ved Falsens jenteskole i hovedstaden. 
### Prest
Fra 1878 hadde han kirkelige stillinger: først som kateket i Farsund, deretter konstituert sokneprest i Fredriksvern fra 1883. I 1895 blei han konstituert som residerende kapellan i Trefoldighet menighet i Kristiania. Seinere samme år blei han utnevnt til sokneprest i Sarpsborg, og dette embetet hadde han fram til 1925.
### Politiker
Han hadde ei rekke kommunale verv i Fredriksvern (=Stavern), blant annet som medlem av herredsstyret 1886–1895 og ordfører 1888–1895. I Sarpsborg satt han i bystyret 1902–1919 og var ordfører 1905–07. Også her hadde han flere andre verv, blant annet som formann i skolestyret. Han var også aktiv i misjonsarbeidet. Han bidrog i flere prekensamlinger og var litteraturanmelder i *[[Aftenposten]]*, hovedsakelig for teologisk litteratur.

I valgperioden 1903–1906 var Fyhn vararepresentant til Stortinget fra bykretsen Sarpsborg. Seinere blei han fast representant for samme krets i perioden 1916–1918. Han var ei kort tid med i sosialkomiteen, deretter i næringskomiteen.

Han var svoger av stortingsrepresentant Henrik Leganger Frisak.

## Referanser




## Eksterne lenker
*
Emilie Frich

**Emilie Christine Frich** (født Richter 4. oktober 1834 på Mæle i Stjørdal, død 24. oktober 1928 i Oslo) var en norsk forfatter.

Emilie Frich var datter av brukseier og ordfører Ole Øvre Richter (1801-1865) og Birgitte Lucie Wang. Hun ble i 1859 gift med cand.theol. og senere sogneprest og stiftsprost David Christopher Frich (1833–1917), og var mor til forfatteren Øvre Richter Frich (1872-1945).

Etter at ektemannen gikk av med pensjon i 1909, bosatte han og hustruen Emilie Frich seg i Briskebyveien 34 i Kristiania. Huset ble sammenlignet med de prestegårdene ekteparet tidligere hadde hatt tilhold i, i Eid i Romsdal, Byneset ved Trondheim og på Vang ved Hamar.

Emilie Frichs eneste bokutgivelse er den posthumt utgitte *Minner fra et langt og lykkelig liv – nedskrevet for slekten i årene 1921-28*.

## Bibliografi
* 1929: *Minner fra et langt og lykkelig liv – nedskrevet for slekten i årene 1921-28*, Hanches forlag

## Referanser


## Kilder
*
Natalja Bondartsjuk

**Natalja Bondartsjuk** (russisk:  Наталья Бондарчук; født  i Moskva er en sovjet-russisk filmskaper og skuespiller.

Bondartsjuk vokste opp i Moskva. Begge foreldrene var skuespillere; faren Sergej Bondartsjuk kom fra Ukraina og moren Inna Makarova fra Sibir. Natalja Bondartsjuks store internasjonale gjennombrudd var hovedrollen som Hari i Andrej Tarkovskijs meditative psykodrama *[[Solaris (1972)|Solaris]]* (1972) som utspiller seg på en romstasjon.

## Filmografi
* 2006 - 
* 1985 - Detstvo Bembi
* 1981 - Vasilij i Vasilisa
* 1980 - V natsjale slavnykh del
* 1980 - Junost Petra
* 1975 - Zvezda plenitelnogo stsjastja
* 1972 - Solaris
* 1971 - Ty i ja

## Referanser


## Eksterne lenker
*
Feiermesternes Landsforening

**Feiermesternes Landsforening** (**FLF**) ble stiftet i 1945 og er en uavhengig landsomfattende interesseorganisasjon for feiere. Landsforeningen er bygget opp av en sentral ledelse, samt lokalavdelinger i fylkene. Foreningen er medlem i den Europeiske Skorsteinsfeiermester føderasjonen (ESCHFOE).

FLF har som formål å fremme den faglige utvikling innen feierfaget, og å bidra til opplysninger om feierfaget og dets gjøremål. Landsforeningen gir ut et tidsskrift, Miljø & Brann 4 ganger i året. FLF har sterkt fokus på brannforebyggende arbeid og da spesielt i tilknytning til bolig. Deriblant gode, sikre og energieffektive og miljøvennlige fyringsanlegg.

## Referanser
Babington’s tea room

**Babington's tea room**, som ble etablert i 1893, er et  tradisjonelt engelsk teetablissement ved foten av Spansketrappen ved Piazza di Spagna i Roma.

## Historie
Terommet ble åpnet av to unge engelske *ladies* som kom til Roma i 1893, Isabel Cargill, datteren av kaptein Cargill som grunnla Dunedin i New Zealand, og  Anna Maria Babington, som nedstammet fra Antony Babington som ble hengt i 1586 for å ha konspirert mot Elizabeth I. De investerte sine 100 pund sparepenger i et terom og et leserom. På den tiden var det ikke vanlig for italienere å drikke te, så det var et risikoforetak. Te fikk man bare på apoteker. Men Babingtons tearoom ble raskt populært; både italienere og dessuten engelskmenn på europarundreise kom, og fordi det ble det av et Roma som feiret jubileum og sølvbryllupet til kongelighetene Umberto I og Margherita.

Først var etablissementet på Via dei Due Macelli, en sidegate ut fra Piazza di Spagna, men fremgangen gjorde at de sikret seg adressen Piazza di Spagna 23. Det er i førsteetasjen i et *palazzo* fra 1700-tallet, tegnet av Francesco de Sanctis, Spansketrappens arkitekt.

Under første verdenskrig klarte det seg godt, og under fascismen og andre verdenskrig kunne de holde på, til tross for Mussolinis ellers anti-engelske politikk.

## Referanser


## Eksterne lenker
*
Palazzo di Propaganda Fide

**Palazzo di Propaganda Fide** er et barokkpalass i Roma, tett på Piazza di Spagna. I palasset, som stod ferdig i 1667, har Kongregasjonen for folkenes evangelisering sine lokaler. Her er blant annet *[[Cappella dei Re Magi]]*, et kapell oppkalt etter de hellige tre konger. Kapellet ble tegnet av Francesco Borromini.

## Referanser


## Eksterne lenker
*
Den Hellige stols eiendommer

**Den Hellige Stols eiendommer** er en rekke ekstraterritoriale og andre eiendommer tilhørende Pavestolen i og rundt Roma. De er regulert slik i Laterantraktaten mellom pave Pius XI og kongeriket Italia i 1929. Ved konkordatet nyter en del av Den Hellige Stols eiendommer på italiensk jord immunitet, lignende utenlandske ambassader.

## Utenfor Vatikanstaten, men i Roma
### Ekstraterritorielle eiendommer
*Lateranbasilikaen
*Basilikaen Santa Maria Maggiore (*Basilica di Santa Maria Maggiore*)
*Basilikaen San Paolo fuori le Mura (*Basilica di San Paolo fuori le Mura*) (komplekset omfatter også benediktinernes kloster, det pavelige San Paolos oratorium og Pontificio Collegio Beda).
*Lateranpalasset, Lateranuniversitetet med anneks, 
*Palazzo San Callisto i Trastevere,
*En rekke bygninger på Janiculum: Urbanianauniversitetet, Pontifical North American College og sykehuset Bambino Gesù.
*Palazzo della Cancelleria, mellom Corso Vittorio Emanuele II og Campo dei Fiori.
*Palazzo di Propaganda Fide ved Piazza di Spagna.
*Palazzo del Sant'Uffizio – Troskongregasjonens bygning ved Piazza del Sant'Uffizio inmtil Peterskirken.
*Kongregasjonen for de orientalske kirkers palass (det tidligere Convertendipalasset ved Piazza Scossacavalli), ved Via della Conciliazione (Rione Borgo)
*Vicariatopalasset (også kalt *Palazzo Mattei Mascerotti*) ved Via della Pigna utrnfor Corso Vittorio Emanuele II nær Piazza del Gesù
* Det pavelige romerske juniorseminar
*Campo Santo Teutonico
*Størstedelen av Paul VIs audienshall (talerstolen med den pavelige trone ligger på Vatikanets territorium)
*Området Santa Maria di Galeria, der Vatikanradioen har sine antenner. Området ble overdradd av Italia til Vatikanstaten ved en overenskomst i 1951.

### Tidligere ekstraterritorialle eiendommer
*Palazzo della Datarìa nær Quirinalpalasset (ikke lenger Vatikanstatens eiendom; byttet mot Palazzo Pio)

### Øvrige eiendommer i Roma
De hellige apostlers palass ved Basilica dei Santi Apostoli.
*Palasset ved kirken San Carlo ai Catinari
*Collegio Bellarmino ved Via del Seminario nær kirken Sant'Ignazio.
*Det arkeologiske institutt, Pontificium Institutum Orientalium, Collegium Lombardium og Collegium Russicum ved Piazza Santa Maria Maggiore.
*Sant'Apollinares to palasser mellom Piazza Sant'Apollinare og Via della Scrofa.
*Santi Giovanni e Paolo, inklusive Neros nymfeum på høyden Caelius.

## Utenfor Roma
### Ekstraterritorielle eiendommer
*Palazzo Apostolico di Castel Gandolfo, Villa Cybos haver, Villa Barberini med tilhørende haver, sommereiendommen *Pontificio Collegio Urbano di Propaganda Fide* og den pavelige gård mellom byene Castel Gandolfo og Albano Laziale (ca 55 hektar stor).

### Øvrige eiendommer i Italia
*Det hellige hus' basilika (Santa Casa) i Loreto, provinsen Ancona.
*Basilica di San Francesco i Assisi, provinsen Perugia.
*Sant'Antonio di Padova i Padova, provinsen Padova.

Traktaten Grunnleggende overenskomst mellom Den Hellige Stol og staten Israel, signert i 1993, gir Vatikanstaten eiendomsrettigheter og skattemessige unntak på forskjellige kristne hellige steder i Israel.

## Referanser
FinansWatch

**FinansWatch** er en nettavis som ble etablert i januar 2020 og har planlagt lansering våren 2020. FinansWatch er en abonnementsbasert, uavhengig og objektiv bransjeavis som retter seg mot alle som har interesse for den norske finanssektoren.

Tjenesten dekker små og store nyheter innenfor finansbransjen, fra breaking news til dybdeartikler. Dekningen omfatter banker og andre selskaper innen finans, pensjon, forsikring og fintech, samt personer i bransjen og reguleringen av sektoren.

FinansWatch ledes av redaktør Magnus Eidem (f. 1975) som tidligere har jobbet 14 år i Dagens Næringsliv.

FinansWatch er et søsken til danske Finanswatch.dk, som er eid av Watch Medier A/S. Watch Medier er en del av Danmarks største nyhetskonsern, JP/Politikens Hus, og ble etablert i 2010. Watch Medier består i dag av en redaksjon på 65 journalister fordelt på 13 redaksjoner.

## Referanser


## Eksterne lenker
*
Olbrechtsia

***Olbrechtsia*** er en slekt av biller som ligner smellere (Elateridae).

## Utbredelse
Arten er utbredt i Kongo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien linderåtevedbiller (Macraulacinae) Fleutiaux, 1922
****** Stammen Echthrogasterini Cobos, 1964 (usikker plassering)
******* Slekten ***Olbrechtsia*** Cobos, 1959
******** *[[Olbrechtsia insignis]]* Cobos, 1959

## Litteratur

## Eksterne lenker
*
Quirsfeldia

***Quirsfeldia*** er en slekt av biller som ligner smellere (Elateridae). 

## Utseende
En nokså liten (ca. 5 millimeter), smal, halvmatt svart råtevedbille med sagtakkede antenner (i alle fall hos hunnen). Oversiden er tett punktert og fint hårete. Hodet er forholdsvis lite og lett nedoverbøyd, fasettøynene ganske store. Antennene er 11-leddete, kamformede, omtrent så lange som hode + pronotum. Brystskjoldet (pronotum) er firkantet (rundet foran), omtrent så lang som bredt, med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, jevnbrede, så brede som eller litt smalere enn brystskjoldet. De har tydelige lengdestriper. **Beina** er temmelig korte og spinkle.

## Utbredelse
Arten er utbredt i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Melasinae Fleming, 1821
****** Stammen Dirhagini Reitter, 1911
******* Slekten ***Quirsfeldia*** Cobos, 1965
******** *[[Quirsfeldia singularis]]* Cobos, 1965
## Eksterne lenker
*
Julia Svan

**Julia Svan** (født 20. februar 1993 i Vansbro) er en svensk tidligere langrennsløper. Hun konkurrerte for Vansbro AIK, og er datter av Gunde og Marie Svan. I februar 2017 valgte Svan å avslutte langrennskarrieren på grunn gjentatte skader og sykdom. Hun avsluttet karrieren med 15.-plass i Marcialonga 2017.

## Meritter
* Junior-VM, gull i stafett med Sverige i januar 2013 
* Nr. 3 i Tjejvasan 2013 
* Debuterte som landslagsløper i Lahtis i mars 2013
* Nr. 3 i Tjejvasan 2016

## Referanser


## Eksterne lenker
*
Paraxylophilus

***Paraxylophilus*** er en slekt av biller som ligner smellere (Elateridae). 

## Utseende
En ganske liten (ca. 2,5 millimeter), avlang, svart råtevedbille med perlekjede.formede antenner. Oversiden er fint hårete. Antennene er litt lengre enn hode + pronotum. Pronotum er rundet, noe bredere enn langt, bakhjørnene litt tilbaketrukne. Dekkvingene er nokså jevnbrede, tilspisset bak, med fine punktrader.

## Utbredelse
Slekten forekommer i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien kamråtevedbiller (Melasinae) Fleming, 1821
****** Stammen Xylobiini Reitter, 1911
******* Slekten ***Paraxylophilus*** Cobos, 1965
******** *[[Paraxylophilus minutus]]* Cobos, 1965

## Litteratur

## Eksterne lenker

*
Molde Fotballklubb Kvinner

**Molde Fotballklubb Kvinner** er et norsk damefotballag fra Molde som er en del av Molde Fotballklubb. Laget spiller i 2026-sesongen i Toppserien. Laget er hjemmehørende på Aker Stadion (tidligere Molde Stadion) i Molde. Klubben spilte i 1. divisjon (nåværende Toppserien) i 1994. De deltok ikke i sesongene 2003 og 2008 på grunn av mangel på spillere.

Molde Fotballklubb ble stiftet i 1911, men kvinnefotballen i Molde ble ikke dratt i gang før på 1970-tallet.

Tornekrattet er klubbens primære uavhengige supportergruppering.

## Toppserien 2026

## Historie
Molde Fotballklubb startet opp med jentefotball på 1970-tallet. Molde deltok i gruppespillet i det aller første NM i fotball for kvinner som ble arrangert i 1978. Laget spilte kvartfinale i NM i 1981, hvor de tapte 4−0 mot Nymark. I 1988 røk de ut i kvartfinalen av NM etter tap 5−0 mot Bøler. I 1993 rykket Moldes kvinnelag opp til den øverste divisjonen. Debuten i øverste divisjon i 1994-sesongen endte med sisteplass og nedrykk etter én seier, én uavgjort og 16 tap. På grunn av spillermangel stilte ikke Molde med noe lag i seriesystemet i sesongene 2003 og 2008.

I 2014 vant Molde 3. divisjon, avdeling Sunnmøre og rykket opp til 2. divisjon hvor de har oppholdt seg siden.

Molde Kvinner spiller sine hjemmekamper på Aker Stadion eller Reknesbanen. De spilte sin første kamp på Aker Stadion 30. april 2014, etter at gressmatten var blitt skiftet ut med kunstgress, i en kamp de slo Brattvåg 5−0. 
 
## Spillerstall
*Oppdatert 19. mars 2026.*

 

## Trenere

## Tidligere sesonger

### Vandring i divisjonene siden 1993
} || || || rowspan="4" align="center" | konkurrerteikke || || rowspan="4" align="center" | konkurrerteikke || ||
|-
! Nivå 2
|  || ||  || || || ||
|-
! Nivå 3
| || || ||  || || ||  
|-
! Nivå 4
| || || || ||  ||  ||
|}

## Meritter
***[[3. divisjon fotball for kvinner|3. divisjon, Nordmøre og Romsdal/Sunnmøre]]**:
****1.-plass**: 2013, 2014
***[[NM i fotball for kvinner|NM]]**: 
****Kvartfinale**: 1981, 1988

## Referanser


## Eksterne lenker
* 
* Tornekrattet &ndash; Supporterklubb
* MFKweb.org  &ndash; Uoffisiell supporterside
* MFKblogg &ndash; Uavhengig og uoffisiell supporterblogg
Weyrauchiella

***Weyrauchiella*** er en slekt av biller som ligner smellere (Elateridae). Navnet er et junior-homonym og bør erstattes.

## Utbredelse
Arten er beskrevet fra Peru.

## Systematisk inndeling
Navnet er et junior-homonym for *Weyrauchiella* Loosjes & Loosjes-van Bemmel, 1966, en slekt av snegler, og må derfor erstattes.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien kamråtevedbiller (Melasinae) Fleming, 1821
****** Stammen Dirhagini Reitter, 1911
******* Slekten ***Weyrauchiella*** Cobos, 1972
******** *[[Weyrauchiella peruviana]]* Cobos, 1972

## Eksterne lenker
*
Red Star Kunlun

**Red Star Kulun** er en kinesisk ishockeyklubb fra Beijing som ble grunnlagt i 2016, og var det første kinesiske laget som deltok i Kontinental Hockey League.
## Eksterne lenker
*
Nicolai Ulstad

**Nicolai Ulstad** (født 8. mars 1808 i Trondheim, død 1. mars 1875 i Klæbu) var en norsk seminarlærer og politiker. Han var utdannet teolog. Ulstad var ordfører i Klæbu 1856–1863 og stortingsmann for Søndre Trondhjems amt (Sør-Trøndelag) 1857–1861.

Han var sønn av kjøpmann på Bakklandet Johan Gjert Ulstad og hustru Serine Bergitte Eggen. Han hadde tre brødre. Faren var født på Ersgård i Stjørdal, og eidsvollsmann og stortingsmann Petter Johnsen Ertzgaard var farens fetter. Slektsnavnet Ulstad, som Nicolai Ulstads gren av slekten beholdt, kom fra gården Ulstad i Skjelstadmark, hvor hans oldefar ble født.

Ulstad tok artium ved Trondheim katedralskole i 1829 og teologisk embedseksamen i 1837. Ved etableringen av Klæbu seminar i 1839 ble Ulstad ansatt som annenlærer, mens sogneprest Hans Jørgen Darre ble bestyrer og lærer. Fra 1860 til 1874 var Ulstad seminarets bestyrer, og stillingen som bestyrer ble dermed løst fra kallet som sogneprest. Ulstad bidrog til å forme lærerutdannelsen, men påstanden om at han skal ha dosert sine grundtvigianske ideer overfor seminaristene, har blitt imøtegått.

Ulstad var fra 1856 til 1863 ordfører i Klæbu formannskapsdistrikt, som den gangen omfattet hele Klæbu prestegjeld med sognene Klæbu og Tiller, og fra 1858 til 1874 den første formannen i direksjonen (styret) i Klæbu Sparebank. Han var stortingsmann for Søndre Trondhjems amt 1857–1861 og satt i Stortingets kirkekomité.

Han var gift med Anne Kathrine Green, datter av kjøpmann Edvard Green i Trondheim. De bodde på gården Torva i Klæbu. Sønnesønnen Karl Ulstad ble også gårdbruker på Torva, folkeskolelærer og ordfører i Klæbu.

Nicolai Ulstad er begravet i en familiegrav på Klæbu kirkegård.

## Referanser


## Eksterne lenker
*
Snobbe-hotellet

***Snobbe-hotellet*** (originaltittel: *Dude Ranch*) er en amerikansk western-komedie fra 1931, regissert av Frank Tuttle.

## Handling
Chester Carr eier en ranch i Rocky Mountains, og tar ofte inn gjester som søker spenningen i det ville vesten. Blant gjestene hans er den velstående Spruce Meadows, som reiser sammen med datteren sin Susan. Men det ville vesten er ikke særlig vill eller fryktinngytende lenger, og de fleste av Carrs gjester kjeder seg - så de ønsker å reise sin vei. Carr blir fortvilet når en campingvogn som frakter en gjeng med skuespillere - Jennifer, Judd, Mrs. Merridew og datteren hennes Alice - krasjer, og ødelegger skiltet utenfor hotellet. Carr tilbyr å la dem få gratis husly og mat i en uke hvis de kan sørge for nok spenning til å forhindre at Meadows og de andre gjestene fra å reise sin vei. Skuespillerne sier seg snart enige.

Skuespillerne finner på et melodrama som de tilpasser virkeligheten for denne anledningen. Den kvelden skynder en kvinne seg inn i hotellets lounge sammen med sin lille datter, og ber om å bli reddet fra hennes brutale ektemann Black Jud. Mannen kommer snart etter dem med en pisk, men den heroiske Vance Kilroy redder dem. Black Jed går sin vei, men han lover å snart komme tilbake. De besøkende gjestene forstår ikke at dette bare var et skuespill. Samtidig planlegger en gjeng kjeltringer å rane den lokale banken. Vance Kilroy blir mistenkt for å være med på dette ranet, og sheriff Simonson dukker snart opp for å arrestere Vance. Men Alice legger merke til at kjeltringene kidnapper Susan Meadows, og hun overbeviser sheriffen om at han har arrestert feil person.

## Medvirkende
* Jack Oakie - Jennifer / Vance Kilroy
* Stuart Erwin - Chester Carr
* Eugene Pallette - Judd / Black Jed
* Mitzi Green - Alice Merridew
* June Collyer - Susan Meadows
* Charles Sellon - Spruce Meadows
* Cecil Weston - Mrs. Merridew
* George Webb - Burson
* Guy Oliver - Simonson
* James Crane - Blaze Denton

## Referanser


## Eksterne lenker
*
Marie From

**Inger ''Marie'' From** (født Jørgensen 4. september 1867 i Sandar, død 20. oktober 1939 i Oslo) var en norsk forfatter, oversetter og avholdsforkjemper.

## Familie
Marie From var datter av skipper August Jørgensen og Amalie Jaspersen (1840-1921). Hun ble gift med journalist og litterat Julius Severin Jørgensen From (1862-1934). Ekteskapet ble oppløst, og hun tok etternavnet Unneberg, etter gården hun kom fra.

## Liv og virke
Marie From engasjerte seg i avholdsarbeid fra 1886. Hun var i 1914 medstifter av IOGTs barnelosje *Malm*, og bidro i organisasjonens barneblad *Magne*, og som omreisende taler.

I 1895-1896 utga hun tre små bind, der hun hadde oversatt det første, *Fra Drikkens Verden* fra engelsk. De to neste bindene barn begge tittelen *Skisser*. Etter et opphold på flere år, gjenopptok hun sitt forfatterskap med *Livets Spil* (1906). I 1907 utga hun *Ranveig* på landsmål. Denne boken kom i annet opplag i 1915.

## Bibliografi
* 1895: *Fra Drikkens Verden I*, Sandefjord
* 1895: *Fra Drikkens Verden II, skisser*, Sandefjord
* 1896: *Fra Drikkens Verden III, skisser*, Sandefjord
* 1906: *Livets Spil*, Sandefjord
* 1907: *Ranveig*, Sandefjord (2. opplag 1915)
* 1908: *Unødige Bekymringer*, Kristiania
* 1916: *En liten solstraale*, Erik Gunleikson, Risør
* *Til den norske kvinde*, sammen med Inga Zapffe.

## Referanser


## Kilder
*
HK Sotsji

**HK Sotsji** (ru: Хоккейный клуб Сочи) er en ishockeyklubb fra Sotsji som ble stiftet i 2014. Klubben spiller i KHL.
Wilhelm Ernst Ramm

**Wilhelm Ernst Ramm** (født 8. februar 1857 i Fredrikstad, død 3. desember 1934 samme sted) var en norsk jurist og politiker for Høyre.

Ramm blei cand.jur. i 1880. De neste tre åra var han fullmektig hos byfogden i Fredrikstad. Fra 1883 var han overrettssakfører i byen. I tida 1890–1903 var han offentlig oppnevnt forsvarer ved lagmannsretten og krigsretten. Han var også aktor ved meddomsretten. Fra 1903 til 1928 var han konstituert som borgermester i Fredrikstad.

Han var medlem i bystyret fra 1891 til 1902, hertil varaordfører fra 1897. Han hadde tallrike andre kommunale og private verv, blant annet i ledelsen for Fredrikstad Sparebank og Fredrikstad Privatbank. I mange år var han formann i Fredrikstad grunnlovsforening.

Ramm var vararepresentant til Stortinget fra Fredrikstad bykrets i to valgperioder fra 1898 til 1903, hvorav han møtte fra og med 5. juni 1903. I periodene 1913–15 og 1916–18 var han fast innvalgt representant fra samme krets. Den første perioden var han med var i gasje- og pensjonskomiteen, den andre i protokollkomiteen.

Også faren hans, Ove Ramm, var stortingsrepresentant.

## Referanser




## Eksterne lenker
*
Amor i karantene

***Amor i karantene***, (originaltittel: *Lovers in Quarantine*) er en amerikansk romantisk komedie fra 1925 med Bebe Daniels og Harrison Ford i hovedrollene. Filmen er basert på Broadway-stykket «Quarantine» skrevet av Tennyson Jesse.

## Handling
Pamela er forlovet med opdagelsesreisende Blunt, men hun svikter ham. Hennes søster Diana blir forelsket i Blunt og følger med han til Bermuda der de må ligge en tid i karantene. Tilslutt blir de gift.

## Medvirkende
*Bebe Daniels - Diana
*Harrison Ford - Anthony Blunt
*Alfred Lunt - Mackintosh Josephs
*Eden Gray - Pamela Gordon
*Edna May Oliver - Amelia Pincent
*Diana Kane - Lola
*Ivan F. Simpson - The Silent Passenger
*Marie Shotwell - Mrs. Borroughs

## Bevaringsstatus
En filmkopi av *Amor i karantene* er bevart i det amerikanske nasjonalbiblioteket.

## Referanser


## Eksterne lenker
*
Admiral Vladivostok

**Admiral Vladivostok** (ru: Хоккейный клуб Адмирал) er en russisk ishockeyklubb fra Vladivostok som ble grunnlagt i 2013. Laget spiller i Kontinental Hockey League.
## Eksterne lenker
*
Kampen for lykken

***Kampen for lykken*** (originaltittel: *One More Spring*) er en amerikansk dramafilm fra 1935 regissert av Henry King med Janet Gaynor, Warner Baxter og Walter Woolf King i hovedrollene.

## Handling
Historien følger tre personer (spilt av Janet Gaynor, Warner Baxter og Walter Woolf King) som bor sammen i et lite og falleferdig skur i nærheten av Central Park, som et alternativ til å bo på gaten.

## Medvirkende
*Janet Gaynor - Elizabeth Cheney
*Warner Baxter - Jaret Otkar
*Walter Woolf King - Morris Rosenberg
*Jane Darwell - Mrs. [Mary] Sweeney
*Roger Imhof - Mr. [Michael] Sweeney
*Grant Mitchell - Mr. Sheridan
*Rosemary Ames - Miss Weber
*John Qualen - Auctioneer
*Dick Foran - Park Policeman
*Stepin Fetchit - Zoo Attendant

## Referanser


## Eksterne lenker
*
Andreas Nygaard

**Andreas Nygaard** eller **Andreas Nygård** er navnet til flere personer:

* Andreas Nygaard (politiker), norsk politiker (Ap).
* Andreas Nygaard (langrennsløper), norsk langrennsløper fra Nord-Norge.
* Andreas Nygaard (tømrer), norsk tømrer og mangeårig medhjelper i TV-programmet Tid for hjem.
* Andreas Nygård (1915−1978), ordfører i Sandvollan kommune
Alarmstasjonen

***Alarmstasjonen*** er en norsk dokumentarserie som ble vist på MAX og Dplay i 2020. *Alarmstasjonen* tar for seg alarmoperatørere og vektere fra Verisure AS, og gir et innblikk i jobbhverdagen hos en av Norges største alarmselskap. TV-serien ble produsert av ITV Studios for Discovery Norge.

Disovery mottok en del kritikk når det ble kjent at Verisure var med på å finansiere serien.

## Referanser
Viking Fotballklubb i 1993

## Eliteserien

## Kamper
### Seriekamper

### Norgesmesterskapet i fotball

### Liga-cup
Alle eliteserie-lagene, samt de fire øverste lagene fra 1. divisjon var kvalifisert for denne turneringen, totalt 16 lag. Turneringen startet i slutten av mars, og finalen mellom  og  ble avholdt den 27. mai, der  vant 2-1.

## Vikinger på landslag
### Norge

Roger Nilsen fikk i tillegg en kamp som ubenyttet reserve.

## Spillerstatistikk

## Overganger

## Referanser


## Kilder
* 
* 
*
Tom Henning Slethei

**Tom Henning Slethei** (født 1974) er en norsk politiker (FrP) og næringslivsaktør.

Han vokste opp i Tananger i Sola kommune og er utdannet diplomøkonom fra Handelshøyskolen BI i Stavanger. Han har hatt flere styreverv, blant annet som direktør i seismikkselskapet Polarcus, notert på Oslo Børs.

## Politisk karriere
Slethei startet sin politiske karriere i 2003 som gruppeleder for Sola FrP og medlem av kommunestyret. Fra 2007 til 2011 var han varaordfører i Sola kommune. Etter Kommunestyre- og fylkestingsvalget 2019 ble han valgt til ordfører i Sola kommune, en posisjon han hadde fra oktober 2019 til oktober 2023. Han ble etterfulgt av Høyres Janne Stangeland Rege.

## Økonomiske interesser
I 2017 kjøpte han, gjennom sitt selskap Alto Holding AS, 91 prosent av aksjene i det tradisjonsrike Hummeren Hotell i Tananger. Hotellet ble søsterselskap til Tananger Leilighetshotell, også eid av Slethei. Slethei har også vært en forkjemper for at flere politikere bør eie aksjer og ha økonomisk forståelse.

## Familie
Han er gift med Elisabeth Ellingsen Slethei. Sammen har de flere barn. Familien er bosatt i Tananger.

## Referanser
Facundo Bagnis

**Facundo Bagnis** (født 1990) er en argentinsk profesjonell tennisspiller.

Han har vunnet én dobbeltittel på ATP-touren og har en 3. runde i US Open som beste resultat i Grand Slam-sammenheng.

## Referanser


## Eksterne lenker
*
Benjamin Loeb

**Benjamin Loeb** (født 1987) er en norsk/kanadisk filmfotograf.  

Loeb bor i Oslo, og arbeider for det meste i Europa og Nord-Amerika. I 2019 ble han oppført på tidsskriftet *Variety*s liste over ti filmfotografer å merke seg i 2019.  

## Oppvekst og utdannelse
Loeb vokste opp på Hvalstad i Asker. Han har utdannelsen sin fra Noroff og Emily Carr University of Art and Design i Vancouver, Canada. 

## Filmografi (utvalg)

## Priser og nominasjoner

## Referanser


## Eksterne lenker
*
Cremera

**Cremera** er en 37&nbsp;km lang italiensk strøm i Lazio (og i det gamle Etruria).

Cremera oppstår i Valle del Sorbo i Formello der bekkene *Fosso della Mola dei Monti* og *Fosso della Mola di Formello* forener seg. Den flyter dørover gjennom Valle del Sorbo, og nord for Isola Farnese bøyer den mof øst og inn i Valle Cremera. Til slutt munner den ut i Tiberen  om lag  nord for Roma, mellom de ytre romerske forsteder Labaro og Saxa Rubra.

Den når Tiberen der Via Flaminia krysser Grande Raccordo Anulare, i nærheten av Labaro Roma Nord jernbanestasjon, hvor det er en gammel romerbro.

Dens identifikasjon med Fosso della Valchetta er sikret i Livius ii. 49, som viser at *[[Saxa Rubra]]* ikke var langt unna, og dette vites å være det gamle romerske navn på poststasjonen ved Prima Porta, ca  fra Roma på Via Flaminia.

Den er kjent for slaget ved Cremera (477 f.Kr.), der de tre hundre menn av de romerske fabii led nederlag i kamp mot byen Veiis styrker.

## Kilder
*
Øvre Begnamoen

**Øvre Begnamoen** (1-21, 4-10) er en vei på Begnamoen, nord i Hønefoss.

Øvre Begnamoen er en sidevei til Begnaveien, den går fra Begnaveien, ned mot Hofsfossveien, der den snur og ender opp i Begnaveien. Veien er preget småhus, og ligger cirka 127 meter over havet. 

## Bildegalleri

## Se også
*Gater i Hønefoss

## Referanser
MOH

**MOH** kan vise til:

* Medikamentoverforbrukshodepine, en type hodepine
* Masters of Hardcore, et nederlandsk plateselskap
* Medal of Honor, en amerikansk militær dekorasjon
* Meter over havet
Via Trionfale

**Via Trionfale** (latin: *Via Triumphalis*) er en romervei som leder inn i byen Roma fra nord. Den gamle *Via Triumphalis* var en gammel konsularvei som knyttet Roma til Veii. I nord knytter den an til Via Cassia.

## Historie
Navnet knytter etter høy grad av sannsynlighet til den seier Marcus Furius Camillus høstet over byen Veii ca år 396&nbsp;f.Kr., aom gav ham retten til truimfinntog i Toma på den vei som førte fra Veii til Kapitolhøyden (Campidoglio) i Roma. Romerske general som ble tilerkjent triumf hadde tradisjonelt inntoget fra Campus Martius til Kapitol langs denne vei.

Ruten ble identifisert i renessansen og beskrevet av Flavio Biondo i *Roma Triumphans* bok X. Viktige landemerker vat triumbroen (Pons Neronianus) over Tiberen (nå revet), Triumfporten (Porta Triumphalis), så Arcadius', Honorius' og Theodosius' bue, og til sluttpunktet ved tempelet til Janus Quadrifrons.

Boken *A Tour in Italy and Sicily* (1828) opplyser at Via Trionfale var  *«only eight feet wide and completely arched over with trees»* den gang. Der fiortelles videre at den var *«paved with stones two or three feet in diameter, irregular, yet closely fitted together, and so deep set in the ground as to now be in perfect order after the lapse of so many centuries.»* Da hadde noen av steinene markeringen «V.N.»", som står for «via numinis».

## Historisk landemerke
Langs ruten passerer man Fontana di Piazza Pia. Den ble anlagt i 1862 under pave Pius IX, til erstatning av en tidligere fontene fra pave Paul Vs tid,  1614. Fontenen er tegnet av Filippo Martinucci. Den er på grunn av den moderne gatens utvidelse og heving ikke lenger direkte synlig fra veibanen.

## Referanser


## Litteratur
* Paolo Liverani, Paolo and Spinola, Giandomenico (2006). The Vatican necropolis along the Via Trionfale, in Ferdinando Buranelli (ed.), Vatican Museums. The guides, Rome, De Luca Editori d'Arte.
Horti Domitiae

**Horti Domitiae** var noen private hageanlegg i antikkens Roma, og som tilhørte Domitia Longina, hustru til keiser Domitian. De lå sannsynligvis ved Tiberens høyre (vestre) bredder omtrent i samme område der Hadrians mausoleum ble bygd noen få år senere. 

Hagene var fortsatt kalt *Horti Domitiae* på keiser Aurelians tid.

## Litteratur
*'Horti', in Platner and Ashby, ''A Topographical Dictionary of Ancient Rome'', London, 1929, s. 267
Skandalen i Rom

***Skandalen i Rom***, (originaltittel: *Roman Scandals*) er en amerikansk musikal fra 1933 regissert av Frank Tuttle, og med koreografi av Busby Berkeley. Hovedrollene spilles av Eddie Cantor, Ruth Etting, Gloria Stuart, Edward Arnold og David Manners.

## Handling
Historien begynner i Oklahoma, hvor Eddie bor. Etter et kraftig slag mot hodet våkner Eddie opp i det keiserlige Roma, hvor han blir solgt ved en slave-auksjon. Men Eddie oppdager snart at den ondskapsfulle keiseren Valerius (spilt av Edward Arnold) er en kjeltring.

Eddie får jobb som mat-smaker for keiser Valerius. Men keiserens kone, Agrippa (spilt av Veree Teasdale) forsøker flere ganger å forgifte ektemannen sin.

## Skuespillere
* Eddie Cantor som Eddie / Oedipus
* Ruth Etting som Olga
* Gloria Stuart som prinsesse Sylvia
* Edward Arnold som keiser Valerius
* David Manners som Josephus
* Verree Teasdale som keiserinne Agrippa
* Alan Mowbray som Majordomo
* Jack Rutherford som Manius
* Willard Robertson som Warren Finley Cooper
* Lee Kohlmar som en butikk-eier
* Richard Alexander som en soldat

## Referanser


## Eksterne lenker
*
Wilhelm Blakstad

**Wilhelm Blakstad** (født 2. februar 1863 i Asker, død 4. januar 1936 i Fredrikstad) var en norsk næringslivsleder og politiker for Høyre. 

Blakstad var fra storgården med samme navn i Asker. I 1879–82 gikk han på Trondhjems Tekniske Læreanstalt. Etter dette var han først bestyrer av Baklandets Teglverk og Dampsmie, så landmåler i noen år, før han deltok i gjenoppbygging av Christiania Tændstikfabrik. Han tok så mer utdanning – nå ved Norges Landbrukshøgskole på Ås 1885–86. Fra 1886 til 1892 arbeidde han som landbruksingeniør nordpå. Han var så fløtingsinspektør i Skiensvassdraget fra 1892 til 1898, deretter fabrikkbestyrer, og fra 1902 til sin død var han fløtingsdirektør i Fredrikstad Tømmerdireksjon (Nedre Glommen skogeierforening).

Fra 1910 til 1918 var Blakstad medlem av Fredrikstad bystyre, og ordfører 1911–18. Han var ellers medlem i Tilsynskomiteen for Smålensbanen og i Mellomriksbanekommisjonen av 1921. Han var med å stifte den tekniske forening i Fredrikstad og medlem av styret i Den Norske Ingeniørforening 1918–20.

Etter å ha vært vararepresentant til Stortinget for Fredrikstad valgkrets fra 1916 til 1918, hadde han fast plass for denne kretsen 1919–21 og deretter for kjøpstedene i Østfold og Akershus i de fire påfølgende valgperiodene (fram til 1933). Han var medlem i skog- og vassdragskomiteen, finanskomiteen, tollkomiteen, og endelig formann i finans- og tollkomiteen.

Blakstad satt i flere offentlige utvalg og var formann i to: Komiteen om regulering av Øyeren av 1914 og komiteen om arbeidstidsbestemmelser i landbruksnæringa av 1927. 

Han blei utnevnt til ridder av St. Olavs Orden og mottk Sam Eydes pris for fremragende bygningsingeniørarbeid. Ei byste av ham, lagd av Waldemar S. Dahl, står utenfor det tidligere hovedkontoret til Fredrikstad Tømmerdireksjon, og han har også fått ei gate oppkalt etter seg, W. Blakstads gate i Fredrikstad.

Han var far til arkitekten Gudolf Blakstad og bror til Finn Blakstad, som satt på Stortinget i flere omganger mellom 1906 og 1933.

## Referanser




## Eksterne lenker
*
Romas rioni

**Romas rioni** er en type administrative regioner man finner i den indre delen av byen Roma, og dette systemet går tilbake til flere århundrer f.Kr. I dag har de ikke noen vesentlig administrativ betydning, men gjenspeiles i kart og lokalpatriotisme. Flere andre italienske byer er inndelt i slike rioni.

## Romes rioni
Roma har 22 rioni. Ikke alle går tilbake til antikkens Roma.

### Emblemer

Image:Rome rione I monti (logo).svg|I Monti
Image:Rome_rione_II_trevi_(logo).svg|II Trevi
Image:Rome_rione_III_colonna_(logo).svg|III Colonna
Image:Rome_rione_IV_campus_martius_(logo).svg|IV Campo Marzio
Image:Rome_rione_V_ponte_(logo).svg|V Ponte
Image:Rome_rione_VI_parione_(logo).svg|VI Parione
Image:Rome_rione_VII_regola_(logo).svg|VII Regola
Image:Rome_rione_VIII_sant_eustachio_(logo).svg|VIII Sant'Eustachio
Image:Rome_rione_IX_pigna_(logo).svg|IX Pigna
Image:Rome_rione_X_campitelli_(logo).svg|X Campitelli
Image:Rome_rione_XI_sant_angelo_(logo).svg|XI Sant'Angelo
Image:Rome_rione_XII_ripa_(logo).svg|XII Ripa
Image:Rome_rione_XIII_trastevere_(logo).svg|XIII Trastevere
Image:Rome_rione_XIV_borgo_(logo).svg|XIV Borgo
Image:Rome_rione_XV_esquilino_(logo).svg|XV Esquilino
Image:Rome_rione_XVI_ludovisi_(logo).svg|XVI Ludovisi
Image:Rome_rione_XVII_sallustiano_(logo).svg|XVII Sallustiano
Image:Rome_rione_XVIII_castro_pretorio_(logo).svg|XVIII Castro Pretorio
Image:Rome_rione_XIX_celio_(logo).svg|XIX Celio
Image:Rome_rione_XX_testaccio_(logo).svg|XX Testaccio
Image:Rome_rione_XXI_san_saba (logo).svg|XXI San Saba
Image:Rome_rione_XXII_prati_(logo).svg|XXII Prati


## Litteratur
* Carpaneto, Giorgio, *La grande guida dei rioni di Roma*. Roma: Newton & Compton editori 2001.

## Eksterne lenker
*
Nord-Makedonias herrelandslag i volleyball

**Nord-Makedonias herrelandslag i volleyball** er det makedonske landslaget i volleyball for herrer som konkurrerer for Nord-Makedonia under Sommer-OL, Volleyball-VM og Volleyball-EM. Landslaget er rangert som nummer 49 på FIVBs verdensranking.

## Se også
*Nord-Makedonias kvinnelandslag i volleyball

## Eksterne lenker
* Profil hos *[[FIVB]].org*
Frederik av Slesvig-Holsten-Sønderborg-Wiesenburg

**Frederik** (født 2. februar 1651, død 7. oktober 1724) var den annen hertug av den sønderborgske hertugslekt Slesvig-Holsten-Sønderborg-Wiesenburg. 

Han var eldste sønn av hertug Philip Ludvig av Slesvig-Holsten-Sønderborg-Wiesenburg og Anna Margrethe, landgrevinne av Hessen-Homburg (1629–1686). Som sin far gikk han i østerriksk tjeneste, og endte som keiserlig feltmarskalk. 

I 1672 inngikk han et økonomisk fordelaktig ekteskap med Charlotte von Liegnitz-Brieg-Wohlau (1652–1707), men da brudens mor, Luise von Anhalt-Dessau (1631–1680), ikke ville vite av ham, ble det inngått i hemmelighet. Det endte med at Frederik ble kastet i fengsel, men på forbønn fra hans far og kong Christian V av Danmark og Norge, slapp han ut igjen etter få uker, og kunne omsider feire bryllup med keiserens tillatelse.  

Da vielsen var overstået viste Frederik ikke påtrengede interesse for sin kone. Han reiste tilbake til sitt regiment, og besøkte henne kun sjeldent i Schlesien. I 1674 fødte hun sønnen Leopold, og oppholdt seg med ham mest hos moren. På Wiesenburg, som Frederik hadde overtatt etter faren, satte hun ikke sine ben. I 1680 fikk hun innvilget skilmisse, mot at sønnen Leopold fikk oppholde seg hos Frederik på Wiesenburg. 

Frederik levet videre på familiegodset med en stab på 36 personer. Hans ekskone gikk i kloster, og døde der i 1707. Selv døde han på Wiesenburg i 1724. Ikke lenge etter solgte sønnen Leopold familegodset til kurfyrsten av Sachsen. 

## Referanser